
RAPORT DE SPECIALITATE

privind acordarea Titlului de Cetăţean de Onoare al Municipiului Timişoara 
domnului Adrian Constantin



Având în vedere Referatul de aprobare al proiectului de hotărâre nr SC2022-17490/13.07.2022, al Primarului Municipiului Timișoara și Proiectul de hotărâre privind acordarea Titlului de Cetăţean de Onoare al Municipiului Timişoara domnului Adrian Constantin, 

Facem următoarele precizări:

În conformitate cu Regulamentul pentru acordarea Titlului de „Cetăţean de Onoare al Municipiului Timişoara”, aprobat prin HCL nr.138 din data de 18.10.2016;
Având în vedere prevederile 129 alin.(13) din OG. 57/2019 - privind Codul administrativ 
În temeiul art. 139 din din OG. 57/2019 - privind Codul administrativ;

Domnul Adrian Constantin s-a născut la 22 aprilie 1970, la Timișoara. A studiat la Liceul Nikolaus Lenau, iar mai apoi la Universitatea Sophia Antipolis din Nice și Universitatea New York (NYU), unde și-a obținut doctoratul cu teza “Problema periodică pentru ecuația Camassa – Holm”. A făcut studii post-doctorale la Universitatea din Basel și cea din Zurich.
După o scurtă perioadă ȋn care a fost lector la Universitatea Newcastle upon Tyne, ȋn anul 2000 a devenit profesor la Universitatea din Lund, iar mai apoi Profesor de Matematică Erasmus Smith la Trinity College din Dublin (TCD), unde a fost titularizat in 2005. De atunci, a lucrat ca profesor la Universitatea din Viena, concomitent deținând un post la King’s College din Londra.
Domnul Constantin s-a specializat pe rolul metematicii ȋn geofizică. Aplicațiile studiilor sale privind modelarea matematică a curenților și undelor ȋn oceane și atmosferă nu au doar o importanță academică, ci și-au dovedit utilitatea ȋn cercetarea fenomenelor climatice și ȋntâmpinarea dezastrelor naturale, precum tsunami sau uraganele. Acestor cercetări ȋn domeniul geofizicii li se adaugă și cele ȋn domeniul analizei matematice și propagării undelor hidrodinamice. 
Domnul Adrian Constantin este unul dintre cei mai citați cerceători ȋn domeniul său, având la activ peste 160 de publicații și 11000 de citări. A fost distins cu numeroase titluri și premii, care i-au consolidat reputația ȋn lumea științei. Printre instituțiile care i-au recunoscut oficial meritele se numără Academia Regală de Științe a Suediei, Fundația Alexander von Humboldt, Societatea Japoneză de Mecanică a Fluidelor, Consiliul European de Cercetare (ECM), Ministerul Științelor din Austria, Academia Națională de Științe “Leopoldina” din Germania ș.a.

În concluzie, conferirea Titlului de Cetăţean de Onoare al Municipiului Timişoara domnului profesor Adrian Constantin ar răspunde firesc prestigiului întregii sale activităti științifice și ar contribui, de asemenea,  la promovarea imaginii Municipiului Timişoara.

Având în vedere prevederile legale expuse în prezentul raport, apreciem că proiectul de hotărâre privind conferirea Titlului de Cetăţean de Onoare al Municipiului Timişoara domnului Adrian Constantin îndeplineşte condiţiile pentru a fi supus dezbaterii şi aprobării plenului consiliului local.



Consilier							Direcția Relații Comunitare
Mihai Negruțiu						Șef serviciu
Diana Donawell



FO53-01,Ver.2

